sütőtökös csicseriborsó krém - flatcat
sütőtökös csicseriborsó krém
2012. október 25, csütörtök | felvágott helyett, hús nélkül | Szerző: Herczeg Gabriella
A sok liba után most néhány kevésbé súlyos recept fog következni. Elsőként egy nagyon finom krém, ami a hummusz kis átalakításával képződött, és sütőtökkel lett kiegészítve. A télre és a sütőtökre való tekintettel a fűszerek is elmentek egy kicsit melegebb, gazdagabb irányba, a citrom is le lett cserélve narancsra, így ez aztán egy igazi őszi-téli darab, de ezt a fagyok előtt talán senki nem bánja. A felhasználása opcionális, lepénykenyérrel vagy nyers zöldségekkel is nagyszerű, de remek szendvics is készülhet belőle munkahelyi ebédnek egy kevés sült paprikával, esetleg sült hússal kiegészítve.
40 dkg csicseriborsó főtt (20 dkg száraz)
1 púpos ek római kömény
1 púpos ek koriandermag
20 dkg sütőtök (sülve)
1 narancs leve és kevés finomra reszelt héja
A csicseriborsót előző este beáztatom, másnap friss vízben puhára főzöm, leszűröm.
A római köményt és koriandermagot száraz serpenyőben kissé megpirítom, majd mozsárban porrá őrölöm az édesköménnyel együtt. Késes robotgépbe vagy turmixgépbe öntöm a csicseriborsót, hozzáadom a sütőtököt, fűszereket, sót, a narancs levét, olívaolajat, reszelek hozzá bőven szerecsendiót, majd pürésítem. Adok hozzá ízlés szerinti mennyiségben narancshéjat, majd átkeverem, jól záródó edénybe kanalazom, hűtőben tárolom.
Aszalt paradicsomos csicseriborsó krém lepénykenyérrel Nagyon finom kence, majdnem hummusz, de azért mégsem. Az enyhe narancsos ízével pedig kifejezetten tavaszvárónak tűnik a számomra. Remek szendvicsekbe is, de most egy kis keleti hangulatba illesztve lepénykenyérrel ettük,...
Címkék: csicseriborsó, felvágott helyett, hús nélkül, sütőtök	2 hozzászólás a bejegyzéshez: sütőtökös csicseriborsó krém
Elöször is gratulálok a második pocakhoz :-)
Múltkor nálunk is elöjött a csicsriborsó-sütötök-narancs párosítás és bár a kényszer szülte, marad is. Füszeres Eszternek van egy nagyon jó levese, csak késön vettem észre, hogy a vélt 2 db csicserikonzerv helyett csak 1 van otthon, így beleugrott a levesbe egy Hokkaido-tök is. Nem bántam meg, nagyon jó lett. Ki fogom próbálni ezt a szendvicskrémet is. http://fuszereslelek.blog.hu/2010/12/08/narancsos_csicserileves
Orsi, köszönöm a gratulációt! :) A leves is remekül hangzik ebből a trióból, nálunk is nagyon bejött ez a kombináció. Egyébként sült halloumival vagy fetával salátának is igen finom! :)